24.2.2022
Den Europæiske Unions Tidende
DA
L 45/1489 KOMMISSIONEN PILOTPROJEKTER
KAPITEL PP 09 — MILJØ- OG KLIMAINDSATS (fortsat) PP 09 22
(fortsat)
PP 09 22 02
(fortsat) — Energileverandør: havnen kan håndtere energitransaktioner og udføre handel med energi (køb og salg), såsom at indgå kort- og langfristede kontrakter med producenter og skibskunder.
Dette kan være tilfældet for charterskibe (tankskibe, bulkskibe osv.), der lejlighedsvis kan anløbe en havn.
Skibsforvalteren vil ikke binde sig til en langsigtet kontrakt med en elleverandør, men vil i stedet vælge at købe elektriciteten direkte fra havnen eller fra havneleve­ randøren. — Energiproducent: havnen kan producere energi, navnlig via VE eller energilagringsenheder, der har til formål at forsyne skibene med den energi.
Da energimarkedet er ubundtet, er disse alternative driftsordninger ikke altid forenelige, og havnen vil derfor være forpligtet til at vælge den mest fordelagtige ordning i henhold til deres egen forretningsmodel.
På nuværende tidspunkt er måden at gribe dette an på, at en havn analyserer forretningsrisici og udarbejder en passende forretningsplan, men i sidste ender med at vælge en enkelt mulighed for prisfastsættelsesmodellens kommercielle struktur ved anvendelse af en ikkeoptimal fremgangsmåde (dvs. som ikke dækker alle tilfælde).
I en tid, hvor VE og OPS i bund og grund er nødvendige foranstaltninger for at gøre havneaktiviteterne grønnere, og hvor der er behov for betydelige investeringer med henblik herpå, udgør en prisfastsættelsesmodel, som ikke er fleksibel på grund af de nuværende lovgivningsmæssige krav til energi, en yderligere hindring for vedtagelsen af sådanne fordelagtige teknologier og skaber en betydelig flaskehals i gennemførelsen af målene i den grønne pagt i havne og skibsfart.
Derfor skal der navnlig for havne etableres et regelsæt, der fjerner disse hindringer og gør det muligt for havnene (som sandsynligvis er knudepunkterne i netværket med de største eksterne omkostninger) at forvalte deres energisystem fleksibelt.
Desuden vil det skabe et havnenet, der er frit for hindringer og flaskehalse, og som er i stand til at transportere varer, tjenesteydelser, kapital og mennesker gnidningsløst.
Endelig vil det skabe nye kommercielle muligheder for driftsselskaberne og dermed fremme havnenes konkurrenceevne, bæredygtighed og bedre integration i transport- og energinettene og i den internationale værdikæde.
PP 09 22 03
Pilotprojekt — Undersøgelse med henblik på hyppig overvågning af den europæiske grønne pagt Tal (Opdelte bevillinger) Bevillinger 2022 Forpligtelser
990 500
Bevillinger 2021
Betalinger
Forpligtelser
Betalinger
Gennemførelse 2020 Forpligtelser
Betalinger
247 625
Anmærkninger Den europæiske grønne pagt har sat ambitiøse mål for offentlige og private aktørers indsats for at bekæmpe klimaændringer.
Gennemførelsen heraf vil kræve et væld af ressourcer, herunder bæredygtige og gennemførlige data, der gør det muligt for regeringerne at identificere risici, skræddersy en politisk respons og ressourceallokering og overvåge fremskridtene på lokalt, nationalt og regionalt plan.
Satellitbilleder giver de politiske beslutningstagere et unikt syn på jorden og dens behov.
Copernicusprogrammet vil være kernen i Unionens overvågningsstrategi for den grønne pagt.
Derudover har Unionen Copernicusbidragende missioner, der udfylder hullerne i efterspørgslen efter høj opløsning og områdedækning, der er nødvendig for udviklingen af miljø- og klimapolitikken.
Det overvejes at anvende bidragende missioner med overvågningskapacitet, hvis der er behov for større tidsmæssig hyppighed eller rumlig opløsning for at øge sentinelmissionernes overvågningskapacitet.